b"\n_START_ARTICLE_\nCasa Francesc G\xc3\xbcell\n_START_SECTION_\nDescripci\xc3\xb3\n_START_PARAGRAPH_\nEdifici d'habitatges entre mitgeres amb planta baixa, quatre pisos i un \xc3\xa0tic constru\xc3\xaft al terrat. Ocupa una parcel\xc2\xb7la molt regular que permet col\xc2\xb7locar quatre obertures per pis a la fa\xc3\xa7ana. Amb l'ornamentaci\xc3\xb3 de la fa\xc3\xa7ana i en la mida que es d\xc3\xb3na als balcons i altres obertures, es busca establir una ordenaci\xc3\xb3 jer\xc3\xa0rquica a l'edifici. El principal i el segon, dos habitatges cadascuna, tenen balconada seguida amb balcons de ferro forjat. El tercer i quart compost per quatre balcons. Els baixos tenen quatre arcs escarsers de pedra escairada. Els balcons presenten un marc i una llosana de pedra i barrots verticals de ferro forjat."